Diari Oficial de la Generalitat Valenciana


Sumari del DOGV 5403, del 07-12-2006 (2006/13450)

ORDE de 8 de novembre de 2006, de la Conselleria de Cultura, Educació i Esport per la qual s'autoritza l'ampliació de determinades especialitats del Conservatori Professional de Música .Joaquín Rodrigo. de Sagunt, de titularitat municipal, en la citada localitat.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13435


Data del document
:   08-11-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Sagunt
    * educació artística
    * música
    * centre d'ensenyament

ORDE de 8 de novembre de 2006, de la Conselleria de Cultura, Educació i Esport per la qual s'autoritza l'ampliació de determinades especialitats del Conservatori Professional de Música .Joaquín Rodrigo. de Sagunt, de titularitat municipal, en la citada localitat. [2006/13108]  
L'expedient ha sigut iniciat pel representant de l'Ajuntament de Sagunt, en sol·licitud d'autorització per a l'ampliació d'especialitats impartides pel Conservatori Professional de Música .Joaquín Rodrigo. de Sagunt de titularitat municipal.  
Per Resolució de la Subsecretaria del Secretariat del Govern i Relacions amb les Corts de la Presidència de la Generalitat de data 26 de juny del 2001, es va publicar el Conveni de 30 de maig del 2001, entre la Generalitat Valenciana (Conselleria de Cultura, Educació i Esport) i l'Ajuntament de Sagunt, pel qual es reconeixia la validesa acadèmica oficial de les ensenyances de música de grau mitjà corresponents a la nova ordenació educativa, a impartir en el centre de titularitat municipal creant el Conservatori Professional de Música .Joaquín Rodrigo..  
La clàusula setena del mencionat conveni establix que les modificacions que es produïsquen en les ensenyances, instal·lacions i altres requisits mínims del conservatori seran aprovades per orde del conseller de Cultura, Educació i Esport.  
Vist l'informe favorable de la Unitat d'Inspecció Educativa  
Vista la Llei Orgànica 8/1995, de 3 de juliol, Reguladora del Dret a l'Educació, la Llei Orgànica 2/2006, de 3 de maig d'Educació (BOE 04.05.06), el Reial Decret 389/1992, de 15 d'abril (BOE de 28 d'abril), pel qual s'establixen els requisits mínims dels centres que impartisquen ensenyances artístiques i el Reial Decret 321/1994, de 25 de febrer (BOE de 6 d'abril), sobre autoritzacions a centres docents privats per a impartir ensenyances artístiques.  
Fent ús de les atribucions conferides per l'article 35 de la Llei de Govern Valencià,  
ORDENE  
Primer  
Autoritzar al Conservatori Professional de Música .Joaquín Rodrigo. de Sagunt l'ampliació de les especialitats que més avall es mencionen.  
Denominació genèrica: Conservatori Professional de Música  
Denominació específica: Joaquín Rodrigo  
Titular: Ajuntament de Sagunt  
Domicili: C/ Cronista Bru i Vidal, s/n  
Localitat: Sagunt  
Província: València  
Codi: 04775637  
Ensenyances que s'amplien i autoritzen: Percussió i Dolçaina  
Així mateix el centre haurà d'impartir les ensenyances complementàries que es requerixen en el Decret 151/1993, de 17 d'agost (DOGV de 02.09.1993), per a completar els estudis de l'especialitat instrumental que s'autoritza.  
Segon  
La present autorització produirà efectes des de l'inici del curs acadèmic 2006/2007.  
Tercer  
Qualsevol modificació dels termes d'esta orde requerirà la preceptiva autorització de l'administració educativa.  
DisposiciÓ addicional  
La present orde es publicarà en el Diari Oficial de la Generalitat i donarà lloc a les corresponents inscripcions en el Registre de Centres Docents de la Comunitat Valenciana.  
DisposiciÓ final  
D'acord amb els articles 107, 116 i 117 de la Llei 30/1992, de 26 de novembre (BOE núm. 285, de 27 de novembre), de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener (BOE núm. 12, de 14 de gener), i els articles 10, 14 i 46 de la Llei 29/1998, de 13 de juliol (BOE de 14.07.98), el present acte, que posa fi a la via administrativa, podrà ser objecte de recurs potestatiu de reposició o de recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant del conseller de Cultura, Educació i Esport, en el termini d'un mes des de l'endemà de la notificació o publicació, segons corresponga.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la notificació o publicació, segons corresponga.  
València, 8 de novembre de 2006  
El conseller de Cultura, Educació i Esport  
Alejandro Font de Mora Turón